Piotr Likos

Apolonia kaj Piotr Likos (Apolonia naskiĝis en 1904; Piotr naskiĝis en 1901, ambaŭ mortis la 1-an de junio 1943 en Opoka Duża, apud Annopol) estis geedzoj, polaj kamparanoj kaj fiŝistoj murditaj de germanoj pro helpo al judoj dum la germana okupacio de Pollando. Omaĝitaj de vicministrino pri kulturo kaj nacia heredaĵo Magdalena Gawin kadre de la projekto de Instuto Pilecki. Ankaŭ Justuloj inter la popoloj. En ilia bieno kaŝiĝis dekkelkaj judoj.

Vivo
Piotr Likos loĝis komune kun edzino Apolonia kaj filino Natalia en vilaĝo Opoka Duża en la ĉirkaŭaĵo de Annopol. Vivteno de la familio bazis sur kultivado de la tero kaj fiŝkaptado. Dum la germana okupado Likos liveris nutraĵon kaj donis vestojn al minacitaj per reprezalioj kaj kaŝiĝantaj familioj Brener, Kestenbaum, Chyl kaj Estera Zakalik. Vintre 1942 la geedzoj kaŝis ilin en konstruaĵoj de sia bieno. Sume ĉeestis tie dekkelkaj judoj ĝis junio 1943. La tuta familio engaĝiĝis por helpado kune kun dekkelkjara filino Natalia. Pro denunco la 1-an de junio 1943 germanaj kaj ukrainaj ĝendarmoj eniris al ilia tereno. Piotr kaj Apolonia estis arestitaj, batitaj kaj pafmortigitaj; la sama sorto koncernis kaŝitan Iza Ler. Korpoj de la trio estis enterigitaj ene de la bieno. La filino de Likos, Natalia, sukcesis fuĝi tra fenestro. Simile aliaj kaŝitaj judoj forkuris al apuda arbaro. La korpoj de Piotr kaj lia edzino estis elterigitaj post fino de la okupado kaj entombigitaj sur tombejo en Annopol. Loko de ripozo de Iza Ler ne estas konata.

Kategorio:Naskiĝintoj en 1901
Kategorio:Mortintoj en 1943
Kategorio:Polaj justuloj inter la popoloj
Kategorio:Poloj